<classify> MKURUGENZI Mtendaji wa Halmashauri ya Chamwino, Athumani Masasi amewataka watumishi wanaosimamia ukusanyaji wa mapato katika vyanzo mbalimbali kufanya kazi hiyo kwa weledi na uaminifu mkubwa ili kuiongezea mapato halmashauri hiyo.Ametoa kauli hiyo mwishoni mwa wiki baada ya madiwani kulalamika kwamba kuna baadhi ya watumishi sio waaminifu na wamekuwa wakiiba mapato ya halmashauri.Wengi wa watumishi hao wanaoibia mapato ya ushuru halmashauri ni wale waliopo katika vizuizi vijijini.Akizungumza katika kikao cha madiwani kupitia taarifa za utekelezaji Mwenyekiti wa Kamati ya Fedha, Uongozi na Mipango, Samwel amesema baadhi ya watumishi waliopewa dhamana ya kukusanya ushuru wa mazao sio waaminifu na hawana uchungu na halmashauri hiyo.Mkurugenzi huyo alisema hata hivyo atawachukulia hatua kali wale wote ambao watabainika kupoteza mapato ya halmashauri.Aliwataka watumishi hao kuvuka malengo ya ukusanyaji wa mapato.Madiwani na watendaji inatubidi kuongeza kasi katika ukusanyaji wote wa vyanzo vya mapato, ili tuweze kufikia malengo ya juu zaidi, hiyo inawezekana pale ambapo kila mtumishi atasimama kwenye sehemu yake kwa uaminifu, alisema.Katika kikao hicho kamati mbalimbali zilipitisha bajeti zake za robo mwaka wa pili ya 20182019 Oktoba hadi Desemba ikiwemo ya fedha na mipango, ambayo ilikusanya jumla ya sh,16,705,663,412 kutoka kwenye vyanzo vyake vya mapato ambayo ni sawa na asilimia 43 ya makisio ya mwaka wa fedha.  <topic>: KITAIFA 